Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 88/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Crémant de Bordeaux«

PDO-FR-A0488-AM06

Meddelelsesdato: 26. november 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Den officielle geografiske kodeks

Kommunerne i det geografiske område er blevet ajourført i henhold til den officielle geografiske kodeks.

Denne ændring berører punkt 6 i enhedsdokumentet.

2. Druesorter

Druesorterne muscadelle B, sauvignon B, sauvignon gris G og sémillon B er blevet tilføjet vedrørende fremstillingen af mousserende rosévine.

Disse druesorter var allerede angivet blandt druesorterne til fremstilling af mousserende hvidvine.

Denne tilføjelse er ledsaget af en begrænsning af de hvide druesorter i cuvéen til de mousserende rosévine.

Tilføjelsen af disse druesorter gør det muligt at tilføre vinene en vis friskhed og samtidig bevare de mousserende rosévines organoleptiske egenskaber.

Enhedsdokumentet berøres ikke af denne ændring.

3. Landbrugsmiljøbestemmelser

Følgende landbrugsmiljøbestemmelser er føjet til produktspecifikationen:

Døde vinstokke skal fjernes fra parcellerne. Opbevaring af døde vinstokke på parcellerne er ikke tilladt.

Kemisk ukrudtsbekæmpelse på hele vindyrkningsarealet er forbudt.

Hver producent beregner og registrerer sit indeks for behandlingshyppighed (IFT).

Disse ændringer sker for i højere grad at tage hensyn til samfundets krav om nedbringelse af brugen af plantebeskyttelsesmidler og til miljøet.

Enhedsdokumentet berøres ikke af disse ændringer.

4. Transport af høsten

Betingelserne for transport af høsten er blevet præciseret ved hjælp af følgende tilføjelse:

Beholderne må højst have et areal på 1,20 x 1,00 meter og en højde på 0,80 meter og må højst være fyldt op til 0,60 meter. Der må højst gå 24 timer mellem høsten af druerne og presningen.

Denne ændring gør det muligt at undgå, at druerne mases under transporten, og dermed forbedre kvaliteten af dem.

Denne ændring berører punkt 5.1 i enhedsdokumentet.

5. Presning

Det præciseres, at druerne hældes i pressen uden at blive knust eller afstilket.

Af hensyn til kontrollerbarheden præciseres hermed, at druerne er hele.

Enhedsdokumentet berøres ikke af denne ændring.

6. Ensartethed

Det er blevet tilføjet, at vinfremstilleren godtgør anvendelsen af et middel til at homogenisere blandingen af ekspeditionslikør og vin med, ved at flaskerne med det tilsatte sukker vendes og drejes under degorgeringsprocessen.

Dette gør det muligt at sikre, at flaskerne bliver ensartede, navnlig de halvtørre vine.

Enhedsdokumentet berøres ikke af denne ændring.

7. Oplagringssted

Det er blevet præciseret med hensyn til oplagringen, at den erhvervsdrivende med alle midler godtgør at råde over et oplagringssted, hvor den maksimale temperatur ikke overstiger 14 °C under udviklingen af den mousserende karakter og 20 °C indtil degorgeringen.

Denne ændring har til formål at optimere fremkaldelsen af den mousserende karakter og samtidig garantere et stabilt miljø.

Enhedsdokumentet berøres ikke af denne ændring.

8. Dato for cirkulation mellem godkendte oplagshavere

Kapitel 1, punkt IX, stk. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

9. Overgangsbestemmelse

Overgangsbestemmelser, der ikke længere er gældende, er slettet fra produktspecifikationen.

Enhedsdokumentet berøres ikke af denne ændring.

10. Påberåbelseserklæring om degorgering

Påberåbelseserklæringen erstattes af en påberåbelseserklæring om degorgering.

Enhedsdokumentet berøres ikke af denne ændring.

11. Justering af de vigtigste punkter, der skal kontrolleres

De vigtigste punkter, der skal kontrolleres for så vidt angår påberåbelseserklæringen om degorgering og vinene efter degorgeringen.

Enhedsdokumentet berøres ikke af denne ændring.

12. Henvisning til kontrolstrukturen

Affattelsen af henvisningen til kontrolinstansen er blevet ændret for at harmonisere den med andre produktspecifikationer. Denne ændring er alene redaktionel.

Enhedsdokumentet berøres ikke af denne ændring.

ENHEDSDOKUMENT

1. Produktets betegnelse

Crémant de Bordeaux

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

5. Mousserende kvalitetsvin

4. Beskrivelse af vinen/vinene

Mousserende kvalitetshvidvine eller -rosévine

KORTFATTET TEKSTBESKRIVELSE

Vinene skal have et naturligt alkoholindhold udtrykt på ≥9 % vol.

Efter udviklingen af de mousserende egenskaber har vinen:

— et totalt alkoholindhold på ≥11 % vol.

— et indhold af flygtige syrer på ≤18 meq/l

— et totalt svovldioxidindhold på ≤150 mg/l

— i tilfælde af berigelse af druemosten et totalt alkoholindhold ≤13 % vol.

Vinene er klare i farven, har et holdbart skum og en langvarig frugtagtig smag.

Hvidvinene, der er kendetegnet ved fine bobler og et perlende udseende, er friske og nervøse vine, navnlig når de er fremstillet af druesorterne sauvignon B og sémillon B. Ved lagring på vinbærme fremkommer der mere modne aromatiske noter, som ofte ledsages af smøragtige noter eller noter af ristet brød.

Rosévinene, der primært fremstilles af druesorterne merlot N og cabernet franc N, har frugtagtige smagsnoter. Disse vine skal drikkes unge.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Beplantningstæthed — Afstand

Dyrkningspraksis

Beplantningstætheden er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 meter, og afstanden mellem vinstokkene i samme række må ikke være under 0,85 meter.

Beplantningstætheden kan nedsættes til 3 300 vinstokke pr. ha. I så fald må afstanden mellem rækkerne ikke overstige 3,00 meter, og afstanden mellem vinstokkene i samme række må ikke være under 0,85 meter.

2. Regler for beskæring

Dyrkningspraksis

Det er udelukkende tilladt at anvende kort sporebeskæring (korte grene) eller lang sporebeskæring (lange grene).

Hvad angår druesorterne merlot N, muscadelle B og sémillon B må der ved beskæringen højst være 50 000 skud pr. ha og 20 pr. vinstok.

Hvad angår andre druesorter må der ved beskæringen højst være 60 000 skud pr. ha og 22 pr. vinstok.

Beskæringen foretages senest på det udviklingsstadium, hvor bladene er udfoldede (Lorenz-stadium 9).

3. Transport af høsten

Dyrkningspraksis

Druerne skal transporteres i beholdere, der ikke er vandtætte. Beholderne må højst have et areal på 1,20 x 1,00 meter og en højde på 0,80 meter og må højst være fyldt op til 0,60 meter. Der må højst gå 24 timer mellem høsten af druerne og presningen.

4. Modtagelse og presning

Særlig ønologisk fremgangsmåde

Druerne til fremstilling af hvidvin hældes hele i pressen.

Anvendelse af alle former for afdrypnings- og persningssystemer med en fødesnegl er forbudt.

Anvendelse af alle former for presningssystemer med en fødesnegl eller presser med kæder er forbudt.

Der skal anvendes en vejeanordning, som skal være tilpasset den type beholdere, der anvendes til vinhøsten.

Ved påfyldning og transport af druerne til pressen skal det undgås, at druerne beskadiges. Navnlig skal alle systemer eller anordninger til at forhindre blokering, som ændrer druens beskaffenhed, ændres eller fjernes.

Pressen fyldes på én gang med en mængde svarende til dens kapacitet. Kun undtagelsesvis påfyldes den med en mindre mængde.

Det er obligatorisk at fraktionere druemosten.

Den most, der presses ud af druerne af deres egen vægt under transport af høsten, skilles fra. Denne most indgår ikke i beregningen af mængden efter sidste presning. Den sendes til destillation inden den 31. juli i det indeværende produktionsår.

Pressen skal vaskes dagligt.

Beholderne til de høstede druer skal vaskes dagligt.

Gulvet i modtagelses- og presserummet skal været let at rengøre.

5. Berigelse

Særlig ønologisk fremgangsmåde

I grundvine, der er blevet beriget, er indholdet af gæringsdygtigt sukker ≤5 g/l.

Efter udviklingen af de mousserende egenskaber har vinene i tilfælde af berigelse af mosten højst et totalt alkoholindhold på 13 % vol.

5.2. Maksimale udbytter

1. 78 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen og lagringen af vinene finder sted i følgende kommuner i departementet Gironde i henhold til den officielle geografiske kodeks af 1. februar 2021: Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles-de-Castillon, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets , Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac og Yvrac.

7. Primære druesorter

Cabernet franc N

Cabernet sauvignon N

Carmenère N

Cot N — Malbec

Merlot N

Muscadelle B

Petit verdot N

Sauvignon B — Sauvignon blanc

Sauvignon gris G — Fié gris

Sémillon B

8. Tilknytning til det geografiske område

Det geografiske område har relativt ensartede klimatiske forhold, der er gunstige for vindyrkning, idet det ligger tæt på store vandområder (Atlanterhavet, Gironde-mundingen, Garonne- og Dordogne-dalene), som spiller en vigtig temperaturregulerende rolle. Kystklimaets modererende indflydelse på forårsfrosten bliver imidlertid mindre, efterhånden som man bevæger sig væk fra havet og de store dale og nærmer sig de store skovområder i Landes, Saintonge og Double Périgourdine. Disse særlige forhold forklarer den ringe udbredelse af vingårde i den nordlige og den syd-sydvestlige del af det geografiske område. Det geografiske område dækker 497 af de 538 kommuner i departementet Gironde med undtagelse af den sydvestlige del af departementet, hvor der ikke dyrkes vin, men i stedet fokuseres på skovbrug.

Druesorterne i Bordeaux, der dyrkes i et kystklima, har siden det 17. og 18. århundrede skullet støttes ved opbinding på stolper, og espaliering er blevet almindeligt udbredt for at sikre en god fordeling af høsten og et tilstrækkeligt bladareal til at sikre en korrekt klorofylsyntese for at opnå en optimal modenhed.

Høsten, der foregår ved en optimal modenhed, sikrer en fremragende balance mellem sukker og syre, der er nødvendig både for friskheden og for en god udvikling af de mousserende egenskaber.

De forskellige jordbundstyper og de forskellige eksponeringer har ført til udvælgelse og tilpasning af forskellige druesorter afhængigt af miljøegenskaberne, hvilket forklarer den historiske udvikling i retning af blandingsvine. Der kan identificeres fire særskilte typer:

— ler- og kalkholdige jordarter og kalkholdig mergeljord, der er meget udbredt på bakkeskråningerne, hvor merlot N trives særdeles godt

— kiselholdige jordarter blandet med ler og kalkholdige bestanddele er f.eks. perfekte til merlot N og sauvignon B

— »sandblandet ler« med fine kiselpartikler, der udgør den letteste jordbund, er egnet til fremstilling af grundvine på grundlag af hvide druesorter

— grusholdig jordbund bestående af grus, kvarts og mere eller mindre groft sand, som udgør veldrænede og varme terrasser, der er velegnede til vinstokke og især cabernet sauvignon N.

På baggrund af den erfaring, der er indhøstet med særskilt vinfremstilling af druesorterne, styrer vinfremstillerne deres blandinger, hvis sammensætning kan tilskrives et perfekt kendskab til druesorterne og årgangen for at sikre en vis ensartethed i balancen mellem syre og frugtnoter i vinene.

Beskyttelsen af druen mod ødelæggelse under høsten og under transporten samt de strenge krav til presningen, der findes i produktspecifikationen, sikrer mostens klarhed. Det er nødvendigt for kvaliteten af udviklingen af de mousserende egenskaber, at anvendelsen af sulfit begrænses. Lagringen på vinbærme tilføjer kompleksitet til vinene, idet der udvikles tertiære aromaer.

I kraft af havnen i Bordeaux og byens tætte historiske bånd med andre lande, der meget tidligt gav anledning til en struktureret og omfattende handel, har Bordeaux’ vinsektor altid været åben mod resten af verden og har nydt godt af eller udbredt tekniske innovationer, hvilket har fremmet bedrifternes dynamik, således at de har kunnet bibeholde, udvikle og eksportere deres knowhow, men altid med respekt for århundredgamle traditioner.

Lige fra der blev etableret privilegerede forbindelser med England i det 12. århundrede, og indtil erobringen af de asiatiske markeder, der nu er åbne for vinavlsprodukter, har vinavlerne været i stand til at tilpasse sig udviklingen på markederne, samtidig med at de har respekteret miljøet der, hvor planterne dyrkes. Der findes således et stort udbud af forskellige produkter, og »Crémant de Bordeaux«, der produceres i stadig større mængder, vidner om denne dynamik.

Selv om »Crémant de Bordeaux« kun udgør en del af vinproduktionen i Bordeaux, viser den de traditionelle vinsorters store potentiale og Bordeaux-vinavleres historiske kapacitet til at tilegne sig vinfremstillings- og innovationsteknikker. Både hvid og rosé »Crémant de Bordeaux« kombinerer druesorterne i Bordeaux med de traditionelle metoder til fremstilling af mousserende vine.

»Crémant de Bordeaux« er klar i farven, har et holdbart skum og en langvarig frugtagtig smag.

Hvidvinene, der er kendetegnet ved fine bobler og et perlende udseende, er friske og nervøse vine, navnlig når de fremstilles af sorterne sauvignon B og sémillon B.

Under lagringen på vinbærme udvikles der mere modne aromatiske noter, som ofte ledsages af smøragtige noter eller noter af ristet brød.

Rosévinene, der primært fremstilles af druesorterne merlot N og cabernet franc N, har frugtagtige smagsnoter. Disse vine skal drikkes unge.

9. Andre vigtige betingelser (emballering, mærkning, andre krav)

Mærkning

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse er indgraveret i proppen på den del, der går ned i flaskehalsen.

På etiketten på vine, der er omfattet af den kontrollerede oprindelsesbetegnelse, kan den større geografiske enhed »Vin de Bordeaux« eller »Grand Vin de Bordeaux« præciseres. De skrifttegn, der anvendes til angivelsen af den større geografiske enhed, må hverken i højden eller bredden være større end to tredjedele af størrelsen af de skrifttegn, som udgør den kontrollerede oprindelsesbetegnelses navn.

Emballering

Retlig ramme:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Alle etaper i produktionen fra høsten af druerne til degorgering foregår i det geografiske område.

Vinene fremstilles udelukkende ved eftergæring i glasflasker.

Vinene emballeres i det geografiske område på grund af processen med eftergæring i flasken.

Aftapningen i glasflasker, hvori udviklingen af de mousserende egenskaber foregår, kan tidligst finde sted tre måneder efter høsten og tidligst den 1. december efter høsten.

Vinen afsættes til forbrugeren efter en lagringsperiode på mindst 12 måneder regnet fra datoen for aftapningen, herunder en måned efter degorgering.

Link til produktspecifikationen

http://info.agriculture.gouv.fr/gedei/site/bo-agri/document_administratif-7df3447f-384a-4f7a-819e-2971ef1ae277

(1) EUT L 9 af 11.1.2019, s. 2.